CELEX: 32020R0165
Language: sl
Date: 2020-02-05 00:00:00
Title: Izvedbena uredba Komisije (EU) 2020/165 z dne 5. februarja 2020 o izdaji dovoljenja za endo-1,4‐beta-mananazo, ki jo proizvaja Paenibacillus lentus DSM 32052, kot krmni dodatek za piščance za pitanje, piščance za nesenje jajc, pitovne purane, purane za razplod in manj pomembne vrste perutnine ter o razveljavitvi Uredbe (ES) št. 786/2007 (imetnik dovoljenja Elanco GmbH) (Besedilo velja za EGP)

6.2.2020   
               
               
                  SL
               
               
                  Uradni list Evropske unije
               
               
                  L 34/40
               
            
         IZVEDBENA UREDBA KOMISIJE (EU) 2020/165
         z dne 5. februarja 2020
         o izdaji dovoljenja za endo-1,4‐beta-mananazo, ki jo proizvaja Paenibacillus lentus DSM 32052, kot krmni dodatek za piščance za pitanje, piščance za nesenje jajc, pitovne purane, purane za razplod in manj pomembne vrste perutnine ter o razveljavitvi Uredbe (ES) št. 786/2007 (imetnik dovoljenja Elanco GmbH)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
         ob upoštevanju naslednjega:
         
                     (1)
                  
                  
                     Uredba (ES) št. 1831/2003 določa izdajo dovoljenja za dodatke za uporabo v prehrani živali ter razloge in postopke za izdajo in podaljšanje takih dovoljenj.
                  
               
                     (2)
                  
                  
                     Z Uredbo Komisije (ES) št. 786/2007 (2) je bilo za 10 let izdano dovoljenje za endo-1,4‐beta-mananazo, ki jo proizvaja Paenibacillus lentus ATCC 55045, kot krmni dodatek za piščance za pitanje.
                  
               
                     (3)
                  
                  
                     V skladu s členom 14(1) Uredbe (ES) št. 1831/2003 v povezavi s členom 7 Uredbe je imetnik navedenega dovoljenja vložil zahtevek za podaljšanje dovoljenja za endo-1,4‐beta-mananazo, ki jo proizvaja Paenibacillus lentus DSM 32052 (prej jo je proizvajal Paenibacillus lentus ATCC 55045), kot krmni dodatek za piščance za pitanje in za uvrstitev navedenega dodatka v kategorijo dodatkov „zootehnični dodatki“ ter za novo uporabo za piščance za nesenje jajc, pitovne purane, purane za razplod in manj pomembne vrste perutnine. Navedenemu zahtevku so bili priloženi zahtevani podatki in dokumenti iz člena 14(2) in člena 7(3) Uredbe (ES) št. 1831/2003.
                  
               
                     (4)
                  
                  
                     Evropska agencija za varnost hrane („Agencija“) je v mnenju z dne 26. februarja 2019 (3) ugotovila, da je vložnik predložil podatke, ki dokazujejo, da dodatek izpolnjuje pogoje za dovoljenje. Agencija je ugotovila tudi, da je dodatek varen za ciljno živalsko vrsto, potrošnike proizvodov iz živali, krmljenih z navedenim dodatkom, in okolje. Ugotovila je tudi, da bi bilo treba proizvod obravnavati kot morebitni povzročitelj preobčutljivosti dihal. Zato Komisija meni, da bi bilo treba sprejeti ustrezne zaščitne ukrepe, da se preprečijo škodljivi učinki na zdravje ljudi, zlasti kar zadeva uporabnike dodatka. Dodatek je lahko učinkovit pri izboljšanju prebavljivosti krme za piščance za nesenje jajc, pitovne purane, purane za razplod in manj pomembne vrste perutnine.
                  
               
                     (5)
                  
                  
                     Ocena endo-1,4‐beta-mananaze, ki jo proizvaja Paenibacillus lentus DSM 32052, je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba podaljšati dovoljenje za uporabo navedenega dodatka, kakor je opredeljena v Prilogi k tej uredbi.
                  
               
                     (6)
                  
                  
                     Zaradi podaljšanja dovoljenja za endo-1,4‐beta-mananazo, ki jo proizvaja Paenibacillus lentus ATCC 55045, kot krmni dodatek pod pogoji iz Priloge k tej uredbi bi bilo treba Uredbo (ES) št. 786/2007 razveljaviti.
                  
               
                     (7)
                  
                  
                     Ker ni varnostnih razlogov, ki bi zahtevali takojšnjo uporabo sprememb iz te uredbe, je primerno zagotoviti prehodno obdobje, v katerem se lahko obstoječe zaloge pripravka iz endo-1,4‐beta-mananaze, ki jo proizvaja Paenibacillus lentus ATCC 55045, ki so v skladu z določbami, ki so se uporabljale pred začetkom veljavnosti te uredbe, še naprej dajejo na trg in uporabljajo do porabe zalog.
                  
               
                     (8)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Dovoljenje za dodatek iz Priloge, ki spada v kategorijo dodatkov „zootehnični dodatki“ in funkcionalno skupino „pospeševalci prebavljivosti“, se podaljša v skladu s pogoji iz navedene priloge.
         
         
            Člen 2
            Uredba (ES) št. 786/2007 se razveljavi.
         
         
            Člen 3
            Endo-1,4‐beta-mananaza, ki jo proizvaja Paenibacillus lentus ATCC 55045, premiksi in krmne mešanice, ki vsebujejo navedeno snov, proizvedeni in označeni pred 26. februarjem 2020 v skladu s pravili, ki so se uporabljala pred 26. februarjem 2020, se lahko še naprej dajejo na trg in uporabljajo do porabe obstoječih zalog.
         
         
            Člen 4
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 5. februarja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 268, 18.10.2003, str. 29.
         
            (2)  Uredba Komisije (ES) št. 786/2007 z dne 4. julija 2007 o izdaji dovoljenja za endo-1,4‐beta-mananazo EC 3.2.1.78 (Hemicell) kot krmnega dodatka (UL L 175, 5.7.2007, str. 8).
         
            (3)  EFSA Journal 2019;17(3):5641.
      
      
         
            PRILOGA
            
                        Identifikacijska številka dodatka
                     
                     
                        Ime imetnika dovoljenja
                     
                     
                        Dodatek
                     
                     
                        Sestava, kemijska formula, opis, analizna metoda
                     
                     
                        Vrsta ali kategorija živali
                     
                     
                        Najvišja starost
                     
                     
                        Najnižja vsebnost
                     
                     
                        Najvišja vsebnost
                     
                     
                        Druge določbe
                     
                     
                        Datum poteka veljavnosti dovoljenja
                     
                  
                        Enota aktivnosti/kg popolne krmne mešanice z vsebnostjo vlage 12 %
                     
                  
                        
                           Kategorija zootehničnih dodatkov. Funkcionalna skupina: pospeševalci prebavljivosti
                        
                     
                  
                        4a3i
                     
                     
                        Elanco GmbH
                     
                     
                        endo-1,4‐beta-mananaza
                        EC 3.2.1.78
                     
                     
                        
                           Sestava dodatka
                        
                        Pripravek iz endo-1,4‐beta-mananaze,
                        ki jo proizvaja Paenibacillus lentus (DSM 32052), z najmanjšo aktivnostjo 7,2 × 105 U  (1)/ml.
                        V tekoči obliki.
                        
                           Lastnosti aktivne snovi
                        
                        endo-1,4‐beta-mananaza, ki jo proizvaja Paenibacillus lentus (DSM 32052).
                        
                           Analizna metoda
                            (2)
                        
                        Kolorimetrična metoda, ki temelji na reakciji reducirajočih sladkorjev (ekvivalentov manoze) s 3,5‐dinitrosalicilno kislino (DNS).
                     
                     
                        piščanci za pitanje
                     
                     
                        –
                     
                     
                        7 920 0 U 
                     
                     
                        –
                     
                     
                        
                                    1.
                                 
                                 
                                    V navodilih za uporabo dodatka in premiksov se navedejo pogoji skladiščenja in obstojnost pri toplotni obdelavi.
                                 
                              
                                    2.
                                 
                                 
                                    Nosilci dejavnosti poslovanja s krmo zaradi morebitnih tveganj, ki izhajajo iz uporabe dodatka in premiksov, za uporabnike določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala.
                                 
                              
                     
                        26. februar 2030
                     
                  
                        pitovni purani
                     
                  
                        piščanci za nesenje jajc
                     
                  
                        purani za razplod
                     
                  
                        manj pomembne pitovne vrste perutnine ali manj pomembne vrste perutnine za nesenje jajc/razplod
                     
                  
               (1)  Ena enota aktivnosti (U) je količina encima, ki sprosti 0,72 mikrograma reducirajočih sladkorjev (ekvivalentov manoze) iz substrata, ki vsebuje manan (gumi iz zrn rožičevca), na minuto pri pH 7,5 in 40 °C.
            
               (2)  Podrobnosti o analiznih metodah so na voljo na naslovu referenčnega laboratorija: https://ec.europa.eu/jrc/en/eurl/feed-additives/evaluation-reports.